สวัสดีครับ วันนี้เราจะมาทำความรู้จักกับหมอฟันนะครับ ตอนเด็กๆเนี่ย เวลาที่พ่อแม่จะพาเราไปหาหมอฟันทีเนี่ย เราจะมีความรู้สึกว่า เรากำลังจะถูกหมอเอาค้อนตีเข้าฟัน เอาสว่านเจาะฟันเรา เพราะตอนเด็กๆเนี่ย ผมเคยดูหนังผีเรื่องหนึ่ง เกี่ยวกับหมอฟันนะครับ คือแกเอาสว่านเนี่ยเจาะเข้าที่ฟัน แล้วก็เลือดพุ่งสาดกระจาย แล้วก็เอาคีมเนี่ย บิดๆๆๆฟันแล้วก็ดึงออก ถือว่าในตอนนั้นเรารู้สึกแย่มาก ถ้ามีใครสักคนหนึ่งเนี่ยจะพาเราไปหาหมอฟัน พอผมโตขึ้นผมก็มีมุมมองที่เหมือนเดิมครับ คือผมยังรู้สึกว่าหมอฟันเป็นอาชีพที่น่ากลัว เพราะเวลาเราปวดฟันเนี่ย มันก็เจ็บอยู่แล้วนึกออกป่ะ แต่พอเราให้หมอเนี่ย ดึงฟันเราออก โอ่..มันเจ็บยิ่งกว่านะ คือต่อให้เขาบอกว่ามันมียาชา คือมันก็ไม่ได้ชาอะไรมากหรอกมันก็ยังเจ็บอยู่อะ.. แล้วพอหลังจากที่เราถอนฟันเสร็จแล้วเนี่ย เราก็ต้องทนอยู่ในสภาพคนป่วยอะ กินข้าวไม่ได้ ได้แต่กินโจ๊กอะ นานเป็นอาทิตย์ๆอะ โอ้โห..เป็นอะไรที่ทรมานมากนะครับ มีคนเคยบอกว่า ถ้าเราอยากจะลดความอ้วนนะครับ ให้ไปหาหมอฟัน เพราะเวลาเราปวดฟันทีเราก็กินข้าวไม่ได้แล้วนะครับ ถึงแม้ว่าภาพลักษณ์ของหมอฟันจะดูน่ากลัว แต่ว่าอาชีพนี้ก็ยังมีความสำคัญต่อคนไทยมากนะครับ เพราะว่าคนส่วนใหญ่ก็ยังมีปัญหาสุขภาพฟันอยู่ ไม่ว่าจะเป็นปัญหา ฟันผุ ฟันเป็นแมง ฟันเหลือง ฟันเก ฟันโยก ฟันโย้ ฟันห่าง หรือว่าฟันคุด หรือว่าปัญหาอื่นๆที่ไม่ใช่ฟันนะครับ อาจจะเป็นพวกเหงือก พวกกลิ่นปาก ลำคอ ช่องปาก หรือว่าลิ้นนะครับ ซึ่งปัญหาเหล่านี้ เกิดขึ้นกับคนทุกเพศทุกวัยไม่ว่าจะเป็นเด็กหรือผู้ใหญ่นะครับ ดังนั้นอาชีพหมอฟันจึงมีความสำคัญมากๆ และเป็นอาชีพที่ถือว่ามีรายได้สูงพอสมควรเลย เพราะว่าค่ารักษาฟันและช่องปากแต่ละครั้งเนี่ย แพงมาก อย่างเช่นเราฟันซ้อนอย่างเงี้ย เราอยากจะจัดฟัน เราต้องเสียค่ารักษาและก็ค่าจัดฟันเนี่ย อย่างน้อยก็สามหมื่นบาทละ และรักษาทีก็หลายปีอะครับ บางคนมีปัญหาเรื่องฟันคุด ฟันคุดก็คือฟันที่มันงอกขึ้นมาทีหลังสุด และมันก็เจ็บมาก ทำให้เราทรมานสุดๆ เวลารักษาทีเราก็ต้องถอนออกนะครับ และค่าถอนเนี่ยไม่ใช่ถูกๆนะครับ สองพันบาทต่อซี่ และถ้าเราซวยเกิดมีฟันคุด สี่ซี่อะ เราต้องเสียเงินถึง แปดพันบาทเลยนะครับ นอกจากเสียเงินเยอะแล้ว เรายังต้องเจ็บตัวไปอีกหลายอาทิตย์เลยนะครับ กินข้าวก็ไม่ได้ น้ำหนักลงฮวบๆเลย อีกปัญหาหนึ่งที่เราจำเป็นต้องพึ่งหมอฟันก็คือเรื่องหินปูน หินปูนคือคราบที่ติดอยู่บริเวณฟันนะครับ แล้วมันก็ทำให้เราเสียวฟัน จริงๆแล้วหินปูนเราสามารถขูดเอาเองก็ได้นะครับ แต่ถ้าเกิดมันฝังแน่นจนเกินไปเนี่ย เราก็ไม่สามารถขูดเอาเองได้ ต้องไปหาหมอฟัน ค่าขูดหินปูนก็ประมาณ ห้าร้อยบาทต่อครั้งนะครับ ใช้เวลาในการรักษาประมาณ ยี่สิบนาที ผมเคยมีประสบการณ์ในการไปขูดหินปูนมานะครับ ทั้งชีวิตผมเนี่ย ขูดแล้วหนึ่งครั้ง ตอนนั้นผมก็ไม่รู้หรอกนะครับว่าขูดหินปูนคืออะไร รู้แค่ว่ามีคนแนะนำว่า เราควรจะทำอย่างน้อยปีละหนึ่งครั้งหรือสองครั้ง เพื่อสุขภาพที่ดีในช่องปากนะครับ จริงๆผมก็ไม่อยากทำเท่าไหร่หรอก เพราะว่าผมมีความเชื่อว่า การขูดหินปูนเนี่ยมันทำให้ฟันเราบางลง เพราะว่าเราขูดเนี่ย เนื้อฟันเราก็จะหายไปนะครับ แต่หมอเขาไม่ได้ว่าอย่างนั้นนะครับ เขาบอกว่าดีต่อสุขภาพฟัน ผมก็เลย โอเคๆ ทำก็ทำนะครับ พอผมเปิดประตูคลินิกเข้าไปปุ๊บ ก็สัมผัสได้ถึงบรรยากาศที่น่ากลัวนะครับ เพราะว่าคลินิกหรือว่าพื้นที่โรงบาลเนี่ยมันมีกลิ่นอายของยา กลิ่นอายของผู้ป่วย กลิ่นอายของความเจ็บปวดรวดร้าวนะครับ ผมก็บอกกับพยาบาลว่าผมจะมาขูดหินปูน แกก็ให้ผมนั่งรอนะครับ อ่านเอกสารต่างๆเกี่ยวกับขูดหินปูน เกี่ยวกับสุขภาพฟัน ผมรอหมอประมาณ สิบกว่านาทีนะครับ กว่าหมอจะมา ปกติหมอเนี่ยชอบมาสายอยู่แล้วนะครับ ผมเข้าใจ พอหมอมาถึงปุ๊บ แกก็ให้ผมเข้าไปในห้องนะครับ ในห้องมันจะมีที่กั้นนะครับที่เลื่อนได้ แล้วก็มีเตียงผู้ป่วย แล้วก็มีอ่างน้ำ แล้วก็มีอุปกรณ์ต่างๆที่ใช้ในการทำฟันนะครับ แกเริ่มต้นให้ผมไปบ้วนปากก่อน จากนั้นก็มานอนบนเตียงนะครับ แกบอกให้ผมอ้าปากนะครับ ผมก็อ้า แล้วแกก็เอากระจกเล็กๆเนี่ยมาส่องฟันเรา ดูว่าเรามีหินปูนตรงไหนบ้าง จากนั้นแกก็เอาเครื่องที่ใช้ในการขูดหินปูนนะครับ สอดเข้าไปในปากเรา แล้วก็กดสวิตช์ มันก็จะดัง แอ๊ดดดด....เสียงเหมือนจะเจ็บแต่ว่าไม่เจ็บนะครับ สักพักแกจะมีเครื่องดูดน้ำลายนะครับ คอยดูดน้ำลายไม่ให้น้ำลายเราไหลนะครับ แกจะมีพยาบาลคอยช่วยหยิบเครื่องไม้เครื่องมือให้ หมอใช้เวลาในการขูดหินปูนประมาณ ยี่สิบนาทีนะครับ พอเสร็จแล้วแกจะให้ผมไปบ้วนปากอีกทีหนึ่ง แล้วก็เอากระจกมาให้ผมดูนะครับว่าฟันสะอาดดีหรือยัง ถ้าเกิดสะอาดดีแล้ว ผมก็จ่ายตังค์นะครับ ห้าร้อยบาท เขาจะแถมน้ำยาบ้วนปากกับยาสีฟันให้เราฟรีๆเลยนะครับ